Атанас Душков
Последният звънец удари

chitanka.info

Последният звънец удари.

И ние сме на крак.

Стои сред весели другари

учителят ни драг.

И книгите ни върху чина

отдъхват този час.

Свърши учебната година,

завърших я и аз.

Любимата ни класна стая

от гласове ехти.

Дойде на ученето края,

започват веселби.

И песента като орлица

отново ни събра.

Настъпват вече дни, дечица,

за отдих и игра.

Едни ще идат край морето

и ще издигнат стан,

а други — дружно по полето

и китния Балкан.

А щом наесен, обгорени,

звънецът ни сбере,

отново бодри, закалени

ще учим по-добре.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.